
               REPUBLIKA HRVATSKA
  VUKOVARSKO-SRIJEMSKA ŽUPANIJA
               OPĆINA BOGDANOVCI
	      OPĆINSKO VIJEĆE

Klasa: 021-05/21-01/
Ur.br: 2196/03-01/02-21-01
Bogdanovci, 15.12.2021. godine


Na temelju članka 87. i 88. Poslovnika Općinskog vijeća Općine Bogdanovci („Službeni vjesnik“ br. 04/21), predsjednik vijeća Marijan Gelo predlaže ovaj:

Z A P I S N I K

sa 7. sjednice općinskog vijeća koja je održana 15.12.2021. godine sa početkom u 19,00 sati u Hrvatskom domu u Bogdanovcima.

NAZOČNI VIJEĆNICI:
Gelo Marijan, Zvonko Kostelnik, Andrija Krizmanić, Mirko Hardi, Tin Ivić, Anamarija Savić Bajac, Zvonimir Mudri, Boris Grbić, Dalibor Katić

ODSUTNI VIJEĆNICI:  Mario Pavlović

NAZOČNE SLUŽBENE OSOBE:
Darko Ruskaj, Maja Župan, Jaroslav Međeši, Marko Barun, Marijan Marić

GOSTI:  Željko Ergović, Tomislav Keteleš, Zdenko Pajvančić, Olesja Raguž, Krešimir Paljušaj


Predsjednik općinskog vijeća pozdravio je nazočne, te je predložio sljedeći dnevni red:

1. Usvajanje zapisnika s protekle sjednice općinskog vijeća Općine Bogdanovci
2. Prijedlog Proračuna Općine Bogdanovci za 2022. Godinu I projekcija za 2023. i 2024. g
3. Prijedlog Plana razvojnih programa za razdoblje od 2022. do 2024. godinu
4. Prijedlog Odluke o izvršavanju proračuna Općine Bogdanovci za 2022. godinu
5. Prijedlog Programa građenja komunalne infrastructure na području Općine Bogdanovci u 2022. godini
6. Prijedlog Programa održavanja komunalne infrastructure na području Općine Bogdanovci z 2022. godini
7. Prijedlog Programa javnih potreba u kulturi na području Općine Bogdanovcu za 2022. godinu
8. Prijedlog Programa javnih potreba u sportu Općine Bogdanovci za 2022. godinu
9. Prijedlog Progra,ma javnih potreba za udruge od posebnog interesa za Općinu Bogdanovci za 2022. godinu
10. Prijedlog Programa socijalne skrbi za 2022. godinu
11. Prijedlog Programa utroška sredstava šumskog doprinosa za 2022. godinu
12. [bookmark: _Hlk91754673]Prijedlog Odluke o raspoređivanju sredstava Proračuna Općine Bogdanovci za redovito godišnje financiranje političkih stranaka I nezavisnih vijećnika zastupljenih u Općinskom vijeću Općine Bogdanovci za 2022. godinu
13. Prijedlog Programa korištenja sredstava ostvarenih od prodaje, zakupa I dugogodišnjeg zakupa poljoprivrednog zemljišta u vlasništvu RH
14. Prijedlog Programa utroška sredstava naknade za zadržavanje nezakonito izgrrađenih zgrada u prostoru na području Općine Bogdanovci za 2022. godinu
15. Prijedlog Odluke o imenovanju vijećnika Općine Bogdanovci u skupštinu Zajedničkog vijeća Općina Vukovar
16. Prijedlog zaključaka:
a) Prihvaćanje Analize stanja sustava CZ na području Općine Bogdanovci u 2021. Godini
b) Prijedlog Godišnjeg plana razvoja sustava CZ na području Općine Bogdanovci za 2022. godinu
17. Prijedlog Plana djelovanja u području prirodnih nepogoda za 2022. godinu
18. Različito
 
	 
Dnevni red usvojen je JEDNOGLASNO.

Točka 1.
Predsjednik općinskog vijeća dao je zapisnik s 6. sjednice Općinskog vijeća na raspravu, kako nije bilo primjedbi zapisnik je usvojen JEDNOGLASNO.

Točka 2.
Gosp. Gelo izvijestio je nazočne da se pola sata prije vijeća sastao odbor za Proračun i financije, te da su jednoglasno usvojili Proračun za 2022. godinu i projekcije za 2023. i 2024. godinu.
Gosp. Barun konstatira da prijedlog Plana Proračuna za 2022. godinu iznosi 16.308.756,00 kn, te je ukratko pojasnio stavke prihoda i rashoda. Također, ima prijedlog da se umjesto konta akumulacija Bogdanovci, konto nazove akumulacija Općine Bogdanovci te se iznos s 50.000,00 kn poveća na 100.000,00, i da se u suradnji s Hrvatskih vodama, a na prijedlog gosp. Krizmanića napravi bunar na ribnjaku u Petrovcima, jer je isti presušilo.
Shodno tome, povećat ćemo za 50.000,00 kn konto prihoda 611300, kako bi Proračun bio uravnotežen.
Nakon izlaganja gosp. Baruna, predsjednik vijeća daje prijedlog Proračuna na raspravu.
Gosp. Krizmanić govori kako plan Proračuna za 2022. godinu izgleda optimistično, te bi zamolio sve vijećnike da podrže prijedlog izgradnje bunara na ribnjaku u Petrovcima. Ribnjak je presušio, te su izašli stručnjaci za ispitivanje tla, koji su rekli da bi izgradnja bunara riješila problem presušivanja ribnjaka.
Prijedlog plana Proračuna za 2022. s projekcijama za 2023. i 2024. godinu s izmjenama gosp. Baruna usvojen je JEDNOGLASNO.

Točka 3.
Gosp. Gelo navodi kako je Plan razvojnih programa za razdoblje 2022.-2024. godine preslika skupine konta 4 iz Plana Proračuna i projekcija, te isti daje na raspravu.
Plan razvojnih Programa za razdoblje 2022.-2024. usvojen je JEDNOGLASNO.

Točka 4.
Sukladno Zakonu o Proračunu donosi se Odluka o izvršavanju Proračuna koja tekstualno uređuje strukturu prihoda i rashoda Proračuna, njegovo izvršavanje i upravljanje imovinom općine, pojasnio je pročelnik. 
Odluka o izvršavanju Proračuna usvojena je JEDNOGLASNO.

Točka 5.
Predsjednik vijeća pojašnjava kako su svi Programi u idućim točkama usklađeni s planom Proračuna za 2022. godinu, te da ih ne bi previše pojašnjavao.
S obzirom da smo u planu Proračuna stavku akumulacija Bogdanovci, izmijenili kao Akumulacija Općine Bogdanovci i povećali sa 50.000,00 kn, na 100.000,00 kn, istu izmjenu ćemo napraviti i u Programu građenja kom. Infrastrukture, te stavku rekonstrukcija nogostupa treba smanjiti na 400.000,00 kn kako je i u Proračunu.
Program građenja infrastrukture na području Općine Boganovci s gore navedenim izmjenama usvojen je JEDNOGLASNO.

Točka 6.
Program održavanja komunalne infrastrukture na području Općine Bogdanovci za 2022. godinu planiran je u ukupnom iznosu od 1.440.000,00 kn i to za sljedeće: održavanje javne rasvjete, održavanje i čišćenje javnih površina, groblja, nerazvrstanih cesta, uređenja kanalske mreže i uređenja centra naselja Bogdanovci, pojasnio je gosp. Gelo.
Program je usvojen JEDNOGLASNO.

Točka 7.
Predsjednik vijeća pojašnjava kako Program javnih potreba za 2022. godinu iznosi 100.000,00 kn, a iznos je namijenjen za organizacije kulturnih manifestacija, rad KUD-ova, udruge RUSNAK, te promicanje kulture na području Općine Bogdanovci
Program javnih potreba u kulturi dan je na raspravu, te je isti bez primjedbi usvojen JEDNOGLASNO.


Točka 8.
Program javnih potreba u športu za 2022. godinu planiran je u ukupnom iznosu od 329.000,00 kn i to:

	NOGOMET
	255.000,00

	RIBOLOV
	10.000,00

	LOV
	48.000,00

	STOLNI TENIS
	16.000,00



Program javnih potreba u športu usvojen je JEDNOGLASNO.


Točka 9.
Sukladno Zakonu o udrugama donosi se Program javnih potreba za udruge od posebnog interesa. Ukupna sredstva planirana navedenim Programom za 2022. godinu su 55.000,00 kn.
Program je usvojen JEDNOGLASNO.

Točka 10.
Gosp. Gelo dao je na raspravu Program socijalne skrbi za 2022. godinu, a koji iznosi ukupno 265.000,00 kn i to za sljedeće aktivnosti: sufinanciranje prehrane socijalno ugroženim učenicima, porodiljne naknade, božićni paketići i školski pribor, božićnice za umirovljenike, sufinanciranje cijene prijevoza srednjoškolaca, stipendije za redovne studente, podmirenje troškova stanovanja, te ostale naknade iz proračuna u novcu.
Gđa. Savić Bajac predlaže da se i povodom Uskrsa dijele paketići za djecu, ne mora to biti skup paket, čisto nešto simbolično, općinu to neće puno koštati, a djecu će razveseliti. 
Gosp. Gelo predlaže da se u čl. 9. st. 6. gdje piše „rođenje djeteta i drugih sličnih okolnosti iza rođenja doda „posvojenje ili udomljenje“.
Gđa. Župan naglašava da se sukladno tome onda mora izmijeniti i Odluka o naknadi za novorođeno dijete, te gosp. Gelo moli da se za iduće vijeće pripremi izmjena te Odluke.
Program socijalne skrbi sa prijedlozima gđe. Savić Bajac i gosp. Gele usvojen je JEDNOGLASNO.



Točka 11.
Gosp. Ruskaj navodi kako je Program utroška sredstava šumskog doprinosa za 2022. godinu planiran u iznosu od 100.000,00 kn, a planira se utrošiti kroz Programe gradnje i održavanja komunalne infrastrukture.
Program je usvojen JEDNOGLASNO.

Točka 12.
Sukladno Zakonu o financiranju političkih aktivnosti, izborne promidžbe i referenduma donosimo Odluku o raspoređivanju sredstava Proračuna Općine Bogdanovci za redovito godišnje financiranje političkih stranaka i nezavisnih vijećnika zastupljenih u Općinskom vijeću Općine Bogdanovci, za svakog člana Općinskog vijeća utvrđuje se mjesečni iznos od 130,00 kn, te za svakog člana podzastupljenog spola utvrđuje se mjesečni iznos od 143,00 kn pojašnjava pročelnik.
Odluka je usvojena JEDNOGLASNO.

Točka 13.
Ukupan planirana sredstva Programa korištenja sredstava ostvarenih od prodaje, zakupa i dugogodišnjeg zakupa poljoprivrednog  Zemljišta u vlasništvu RH su u iznosu od 1.215.000,00 kn, a planiraju se utrošiti na sljedeće:
· Uređenje ruralnog prostora izgradnjom i održavanjem ruralne infrastrukture vezane za poljoprivredu
· Sufinanciranje i druge poticajne mjere za unapređenje poljoprivrede
· Očuvanje ugroženih područja i očuvanje biološke raznolikosti
· Podmirenje dijela stvarnih troškova u vezi provedbe Zakona
· Katastarsko-geodetske izmjere zemljišta, pojašnjava pročelnik.
Program je bez primjedbi usvojen JEDNOGLASNO.

Točka 14.
Gosp. Ruskaj pojašnjava da smo sukladno Zakonu o postupanju s nezakonito izgrađenim zgradama u potrebi donijeti Program utroška sredstava za zadržavanje nezakonito izgrađenih zgrada u prostoru, a plan za 2022. iznosi 10.000,00 kn. Sredstva se planiraju utrošiti na troškove rekonstrukcije nogostupa na području Općine Bogdanovci.
Program je usvojen JEDNOGLASNO.

Točka 15.
Gosp. Gelo navodi da smo zaprimili dopis Zajedničkog vijeća općina Vukovar o imenovanju vijećnika Općine Bogdanovci u navedeno vijeće. Nesporno je da ćemo donijeti odluku o imenovanju, međutim iznenađen sam jer smo prvi put do sada dobili ovakav zahtjev, a u svakom ranijem sazivu vijeća imali smo predstavnike srpske nacionalne manjine. 
Prijedlog je da se u Zajedničko vijeće općine Vukovar imenuje gosp. Grbić.
Prijedlog je usvojen JEDNOGLASNO.

Točka 16.
a) Gosp. Međeši upoznao je nazočne sa Analizom stanja sustava CZ za 2021. godinu, naveo je sve aktivnosti koje su se provodile, te sve dokumente koji su ažurirani tijekom ove godine.
Također je načelnik gosp. Barun navodi da se svakog ponedjeljka javljamo na tetra uređaj stožeru CU Vukovarsko-srijemske županije, te da su svi događaji organizirani u Općini Bogdanovci bili u skladu s epidemiološkim mjerama.
b) Godišnjim plan razvoja sustava CZ za 2022. godinu navedeno je što će stožer civilne zaštite provoditi, planirano je smotriranje postrojbe i povjerenika, također naglašava da DVD Bogdanovci do slanja materijala za vijeće nije bio operativan, te s obzirom da se održava skupština DVD-a, DVD Bogdanovci ponovo je operativan, te će se i on uvrstiti u postrojbe vatrogastva Općine Bogdanovci, pojasnio je gosp. Međeši.
Analiza stanja sustava CZ za 2021. godinu i Godišnji plan razvoja sustava CZ za 2022. godinu s uvrštenjem DVD-a Bogdanovci kao operativnog društva usvajaju se JEDNOGLASNO.

Točka 17.
U Planu djelovanja na području Općine Bogdanovci navode se moguće ugroze, popis mjera i nositelja mjera u slučaju nastajanja prirodne nepogode, procjene osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva, te ostale mjere koje uključuju suradnju s nadležnim tijelima pojašnjava gosp. Međeši.
Također je i u ovaj Plan potrebno dodati DVD Bogdanovci kao operativno društvo.
Plan djelovanja u području prirodnih nepogoda s nadopunom usvojen je JEDNOGLASNO. 

Točka 18.
RAZNO
Gosp. Barun upoznaje nazočne kako će se natječaj za udruge raspisati već tijekom siječnja, kako bismo sve na vrijeme uspjeli odraditi i kako bi udruge na vrijeme mogle dobiti svoja sredstva.
Idući tjedan bit će podjela božićnih paketića za djecu do 4 razreda u suradnji s Vatrogasnim društvima, navodi gosp. Barun.

Gosp. Katić navodi problem prijevoznika POLET d.o.o. Vinkovci koji dočekuje djecu i putnike u doli kod Gospe, jer navodno ne može u centar naselja zbog radova na kružnom toku. Načelnik pojašnjava da je kontaktirao direktora, koji je rekao da će riješiti navedeni problem.

Gosp. Krizmanić predlaže da se za idući advent u sva tri naselja postave adventski vijenci, te da se organizira zajedničko paljenje svijeća kako bi se osjetio blagdanski duh. Načelnik odgovara kako je u Proračunu za 2022. godinu planirao stavku kupovine božićnih ukrasa, te će se ista realizirati sukladno financijskim sredstvima.

Gđa. Savić Bajac navodi problem na javnoj površini, točnije nogostupu ispred kuće obitelji Marić Antuna, gdje su se čempresi toliko raširili da su prešli preko pola nogostupa, te je jednostavno nemoguće proći istim. Gosp. Barun navodi da će komunalni redar izaći na teren i riješiti navedeni problem.

Gosp. Kostelnik postavlja upit što je s otvaranjem vrtića u Petrovcima. Načelnik pojašnjava da je Grad Vukovar na svojoj zadnjoj sjednici usvojio Izmjene Statuta dječjeg vrtića, a koje su vezane za otvorenje dječjeg vrtića u Petrovcima, te da je pod strane Općine Bogdanovci predana sva dokumentacija Dječjem vrtiću Vukovar 1, te oni sada trebaju predati zahtjev za dobivanje Rješenja o radu u Vukovarsko-srijemsku županiju, odjel za školstvo. Kontaktirat ćemo vrtić da vidimo dokle se stiglo sa predajom zahtjeva, te ada možemo uputiti dopis mještanima Petrovaca, kako bi ih obavijestili u kojoj je fazi otvorenje dječjeg vrtića u Petrovcima, navodi gosp. Barun.

Također gosp. Kostelnik postavlja upit vezano za problem etnografske zbirke u Petrovcima. Načelnik odgovara da je dobio ponude, trenutno nismo u mogućnosti iste realizirati zbog nedostatka financijskih sredstava, te je trenutno jedino rješenje da se i dalje sipa šljunak i da se sazna odakle voda dolazi.

Gosp. Hardi navodi kako još uvijek nije popravljena javna rasvjeta u ulici M. Nađa?! Načelnik odgovara da je kontaktirao koncesionara, međutim kako je sad bilo vrijeme kićenja gradova i općina, a jedan je koncesionar za cijelo područje Vukovara, Iloka i susjednih općine jednostavno nisu stiglu popraviti, ali rekli su da će ovaj tjedan riješiti navedeni kvar.

Završeno u 20:21 h.

Zapisničar						Predsjednik općinskog vijeća
Maja Župan						Marijan Gelo, dr.vet.med. 

